ไม่รอด รวบแล้วสาวแสบ หลอกขายแมสก์หมอ-พยาบาลทุ่งใหญ่ 14 คน 
นำตัวสาว 18 มงกุฎ หลอกขายแมสก์ให้แพทย์ พยาบาล รพ.ทุ่งใหญ่ นครศรีธรรมราช 14 คน ได้เงินไป 1.8 หมื่น ส่งฝากขังหลังกองปราบ ตามรวบตัวได้ใน กทม. เผยพฤติกรรมโพสต์เฟซเสนอขายสินค้า ได้เงินแล้วปิดหนีจากเหตุการณ์เมื่อวันที่ 18 มี.ค.63 ได้มี พยาบาลวิชาชีพชำนาญการ รพ.ท่งใหญ่ จ.นครศรีธรรมราช เข้าร้องเรียนผู้สื่อข่าวไทยรัฐ ว่าร่วมกับ หมอ-พยาบาล รวม 14 คนสั่งซื้อแมสก์หรือหน้ากากอนามัยจำนวน 30 กล่อง ตกกล่องละ 630 บาท เป็นเงิน 18000 บาท ผ่านทางออนไลน์ในชื่อ Nummol ชุดเดรส งานป้าย จากนั้นก็ได้โอนเงินเข้าบัญชีในชื่อของนางชุติมา ธัญญาวัฒนา ธนาคารไทยพาณิชย์ เลขบัญชี 418-018-5122 และทางเพจนัดส่งของให้ในอีก 3 วันถัดมาแต่เมื่อถึงวันรับสินค้าที่สั่งไปกลับติดต่อไม่ได้ จึงรู้ตัวว่าถูกโกง พร้อมหอบหลักฐานเข้าแจ้งความต่อ ร.ต.อ.อนันต์ พานิชกุล รอง สว.(สอบสวน) สภ.ทุ่งใหญ ต่อมา ร.ต.อ.อนันต์ ได้ไปขอศาลจังหวัดทุ่งสงออกหมายจับ ลงวันที่ 8 เม.ย.63ล่าสุดวันที่ 11 เม.ย. ผู้สื่อข่าวรายงานว่า ภายใต้การอำนวยการของ พล.ต.ต.จิรภพ ภูริเดช ผบก.ป. พ.ต.อ.สรร มั่นเมืองรยา รอง ผบก.ป. สั่งการให้ พ.ต.ท.ศิลป์ชัย ถวัลย์ภิยโย สว.กก.5 บก.ป. ร่วมกับ พ.ต.ท.ธนบดี บุญขวัญ สว.สส.สภ.ทุ่งใหญ่ จ.นครศรีธรรมราช ร.ต.อ.รักธรรม ส้มเขียวหวาน รอง สว.สส. ร่วมกันจับกุมตัวนางชุติมา ธัญญาวัฒนา อายุ 32 ปี อยู่บ้านเลขที่ 65 ซ.พุทธมณฑลสาย 2 ซอย 7 ต.บางแคเหนือ อ.บางแค กรุงเทพมหานคร ผู้ต้องหาตามหมายจับของศาลจังหวัดทุ่งสง ขณะหลบหนีอยู่ที่หน้าอาคารเพ็ญยศ อพาร์ตเม้นท์ ซ.เพชรเกษม 67 ถ.เพชรเกษม แขวงหลักสอง เขตบางแค กรุงเทพมหานคร เมื่อช่วงเย็นวันที่ 9 เม.ย.จากนั้น นำตัวมาดำเนินคดีในพื้นที่ อ.ทุ่งใหญ่ เมื่อตอนเช้าวันที่ 11 เม.ย. ในข้อหานำเข้าสู่ระบบคอมพิวเตอร์ซึ่งข้อมูลคอมพิวเตอร์อันเป็นเท็จ หลอกลวงโดยประการที่น่าจะทำให้เกิดความเสียหายแก่ประชาชน และฉ้อโกง ผู้ต้องหาให้การรับสารภาพตลอดข้อกล่าวหา นำตัวส่ง ร.ต.อ.อนันต์ พานิชกุล พนักงานสอบสวนเจ้าของสำนวนคดี ส่งฝากขังต่อศาลจังหวัดทุ่งสง
นำตัวสาว 18 มงกุฎ หลอกขายแมสก์ให้แพทย์ พยาบาล รพ.ทุ่งใหญ่ นครศรีธรรมราช 14 คน ได้เงินไป 1.8 หมื่น ส่งฝากขังหลังกองปราบตามรวบตัวได้ในกทม. เผยพฤติกรรมโพสต์เฟซเสนอขายสินค้า ได้เงินแล้วปิดหนี 
โควิด-19,COVID-19,หลอกขายหน้ากากอนามัย,ข่าวทั่วไป